.td_uid_2_61460337526d3_rand.td-a-rec-img{text-align:left}.td_uid_2_61460337526d3_rand.td-a-rec-img img{margin:0 auto 0 0} Il-Kardinal Mario Grech stqarr li kemm ilu fil-Vatikan, li din hija l-ewwel darba li qiegħed jgħix waħdu u mhux l-ewwel darba li ċempel lil ommu jew lil oħtu jsaqsihom dwar kif jagħmel xi riċetta jew oħra. Huwa spjega li meta kien qassis u Isqof f'Għawdex ma kienx jgħix waħdu u għalhekk din hija esperjenza ġdida u jrid ilaħħaq mal-affarijiet tad-dar ukoll. Grech kien qiegħed jitkellem waqt intervista li saret minn Fr Joe Borg fuq Newsbook.com.mt li s-suġġett li dwaru tkellem Grech kien 'il-wirt' li se jħalli l-Papa Franġisku. Il-Kardinal Grech dwar 'il-wirt' li se jħalli l-Papa Il-Kardinal Mario Grech spjega li minkejja li ma jinsabx viċin il-familjari tiegħu, huwa jżomm kuntatt kontinwu magħhom permezz tal-mezzi soċjali. Grech għamel diversi ħbiberiji ġodda kemm ilu li beda x-xogħol tiegħu fil-Vatikan b'mod speċjali mal-patrijiet Agostinjani f'Ruma li ospitawh għall-ewwel sentejn meta kien Ruma. Huwa għadu jmur jiekol l-ikla ta' nofsinhar magħhom u spjega li minkejja li mhux reliġjuż huwa jħosshom bħala t-tieni familja tiegħu. Huwa spjega li l-ġurnata tiegħu hija waħda mimlija u spjega li m'hemmx differenza kbira minn kif kien iqatta' l-ġurnata Għawdex. Żied li x-xogħol huwa jidħol għalih u għalhekk il-ġranet huma mimlijin. Huwa jibda fid-9am u jdum l-uffiċċju sas-2.30pm wara jiekol xi ħaġa u jistrieħ ftit. Grech kompla li filgħaxija ħafna drabi jerġa' jmur l-uffiċċju jew inkella xi laqgħa konnessa mal-ministeru tiegħu. Grech kien inħatar Kardinal fit-28 ta' Novembru li għadda fil-Vatikan f'Ruma flimkien ma' 12-il persuna oħra. F'Ġunju li għadda l-Papa Franġisku ħatar 12-il membru ġdid tal-Ogħla Qorti tal-Vatikan, it-Tribunal Suprem tas-Senjatura Appostolika foshom lill-Kardinal Mario Grech. Nomina oħra għall-Kardinal Mario Grech .td_uid_3_6146033752e3c_rand.td-a-rec-img{text-align:left}.td_uid_3_6146033752e3c_rand.td-a-rec-img img{margin:0 auto 0 0}